**1. melléklet**

**Szombathely Megyei Jogú Város Önkormányzata Közgyűlésének**

**…./2015. (……..) önkormányzati rendelete**

**Szombathely Megyei Jogú Város Önkormányzata Szervezeti és Működési Szabályzatáról szóló 34/2014.(XI.3.) önkormányzati rendelete módosításáról**

Szombathely Megyei Jogú Város Önkormányzatának Közgyűlése az Alaptörvény 32. cikk (2) bekezdésében foglalt eredeti jogalkotói hatáskörében, az Alaptörvény 32. cikk (1) bekezdés d) pontjában meghatározott feladatkörében eljárva a következőket rendeli el:

**1.§**

A Szombathely Megyei Jogú Város Önkormányzata Szervezeti és Működési Szabályzatáról szóló34/2014.(XI.3.) önkormányzati rendelete (a továbbiakban: Rendelet) 29.§ (1) bekezdése helyébe az alábbi rendelkezés lép:

„(1) A Közgyűlés ülésén megjelent állampolgár kizárólagaz ülés egy, általa megjelölt napirendi pontjához kapcsolódva – a 23.§-ban meghatározott tisztségviselői beszámoló és jegyzői tájékoztató kivételével – legfeljebb öt percben hozzászólhat, feltéve, ha ezen szándékát az ülés megnyitását megelőzően 24 órával előbb a polgármesternek írásban bejelentette, és ahhoz a polgármester az ülés megnyitásáig írásban hozzájárult. Napirendenként legfeljebb két állampolgár kaphat szót, egy ülésen pedig mindösszesen legfeljebb 3 állampolgári hozzászólás engedélyezhető. A hozzászólás szándéka az erre irányuló bejelentés beérkezése sorrendjében kerül elbírására és engedélyezésre.”

**2.§**

1. A Rendelet 30.§ (1) bekezdése helyébe az alábbi rendelkezés lép:

„(1) Tevékenységi körében a bíróság által legalább öt éve bejegyzett, tevékenységi köréhez kapcsolódóan a városban ezen a területen tényleges tevékenységet kifejtő civil önszerveződő közösségek képviselőit az ülés napirendi pontjaihoz kapcsolódóan tanácskozási jog illeti meg, ha ezen szándékukat legkésőbb az ülés megnyitását megelőzően 48 órával írásban a polgármesternek – az adott napirendi pont megjelölésével – bejelentették és a polgármester ehhez hozzájárult.”

1. A Rendelet 30.§ (6) bekezdése helyébe az alábbi rendelkezés lép:

„(6) A kérelem elbírálása során a polgármester, illetve a Közgyűlés köteles vizsgálni:

1. a civil önszerveződő közösség tevékenységi körét, a városban végzett, ehhez kapcsolódóan kifejtett tényleges tevékenységének tényét és bírósági bejegyzésének tényét, időpontját a közösség által becsatolt bírósági bejegyzés alapján,
2. a képviseleti jogosultságot.”

**3. §**

A Rendelet 37.§-a helyébe az alábbi rendelkezés lép:

**37.§**

(1) A Közgyűlés tanácskozási rendjének fenntartásáról a polgármestergondoskodik.

 Ennek keretében:

 a) a tárgytól eltérő vagy újra ugyanazon érveket hangoztató felszólalót figyelmezteti, ismételt esetben megvonja tőle a szót;

 b) rendzavarás esetén – figyelmeztetés utáni ismétlődéskor – a rendbontót a képviselő kivételével a helyiség elhagyására kötelezheti;

 c) rendre utasíthatja azt a felszólalót, aki a Közgyűlés tekintélyét vagy valamelyik városi képviselőt, tisztségviselőt érintő sértő kifejezést használ;

 d) engedélyezi az ülésen a napirendi pontokhoz kapcsolódó és egyéb dokumentumok kiosztását, az ülésterem falán bármely tárgy, dokumentum elhelyezését.

(2) A Közgyűlés nyilvános ülésén megjelenő szervezetek képviselői, az állampolgárok, a tanácskozási joggal részt vevők, továbbá a sajtó képviselői az ülés elnöke által az ülésteremben az erre a célra kijelölt helyen kötelesek tartózkodni.

(3) Az ülés elnökének a rendfenntartás érdekében tett – az SZMSZ-ben meghatározott - intézkedései ellen felszólalni, azokat visszautasítani vagy azokkal vitába szállni nem lehet.

**4.§**

1. A Szombathely Megyei Jogú Város Önkormányzatának Szervezeti és Működési Szabályzatáról szóló34/2014.(XI.3.) önkormányzati rendelet 55.§ (1) bekezdése helyébe az alábbi rendelkezés lép:

„(1) Tevékenységi körében a bíróság által legalább öt éve bejegyzett, tevékenységi köréhez kapcsolódóan a városban ezen a területen tényleges tevékenységet kifejtő civil önszerveződő közösségek képviselőit az ülés napirendi pontjaihoz kapcsolódóan tanácskozási jog illeti meg, ha ezen szándékukat legkésőbb az ülés megnyitását megelőzően írásban a (4) bekezdésben meghatározott feltételeket igazoló okiratok csatolásával a bizottság elnökének – az adott napirendi pont megjelölésével – bejelentették, és a bizottság elnöke, vagy az ülés elnöke hozzájárult.”

1. A Szombathely Megyei Jogú Város Önkormányzatának Szervezeti és Működési Szabályzatáról szóló 34/2014.(XI.3.) önkormányzati rendelet 55.§ (4) bekezdése helyébe az alábbi rendelkezés lép:

„(4) A kérelem elbírálása során a bizottság elnöke, vagy az ülés elnöke, illetve a bizottság köteles vizsgálni:

1. a civil önszerveződő közösség tevékenységi körét, a városban végzett, ehhez kapcsolódóan kifejtett tényleges tevékenységének tényét és bírósági bejegyzésének tényét, időpontját a közösség által becsatolt bírósági bejegyzés alapján,
2. a képviseleti jogosultságot.”

**5. §**

A Rendelet 1. melléklete helyébe az 1. melléklet lép.

**6.§**

(1) Ez a rendelet – a (2) bekezdésben foglaltak kivételével - 2015. november 10. napján lép hatályba.

(2) Hatályát veszti a Rendelet 7.§ (4) bekezdés b) pontja.

(3) A (2) bekezdés 2016. január 1. napjával lép hatályba.

|  |  |
| --- | --- |
| **Dr. Puskás Tivadar** | **Dr. Károlyi Ákos** |
| **polgármester** | **jegyző** |